als_Latn dik_Latn sag_Latn
31.05.2010, - E Hënë
Ministri i Arsimit dhe ambasadori norvegjez vizituan Qendrat e Ekselencës në Skenderaj dhe Malishevë
Ministri i Arsimit, Shkencës dhe Teknologjisë, Enver Hoxhaj dhe ambasadori i Norvegjisë në Kosovë, Sverre Johann Kvale, kanë vizituar sot Qendrat e Ekselencës në Skenderaj dhe Malishevë, objektet e të cilave pritet të jenë gati në fillim të vitit të ri shkollor.
Ministri Hoxhaj, me këtë rast, është shprehur i lumtur për fillimin dhe ecurinë e ndërtimit të këtyre dy objekteve shumë moderne, të cilat do të ofrojnë mundësinë që të rinjtë tanë të marrin njohuri, të aftësohen në fusha të ndryshme të arsimit profesional, dhe të përgatiten për tregun e punës.
"Tashmë është zgjedhur menaxhmenti i shkollave, mësimdhënësit dhe pritet që gjatë ditëve në vijim të njëjtët të shkojnë në trajnime profesionale në Norvegji". Ministri Hoxhaj theksoi se janë të gatshme edhe programet për profilet që do të ofrojnë këto dy shkolla, ku do të kenë mundësi të vijojnë mësimin nxënës nga të gjitha viset e Kosovës.
Ministri Hoxhaj theksoi se Skenderaj dhe Malisheva, me ndërtimin e këtyre dy objekteve shkollore do të kenë një pamje tjetër, e po ashtu edhe një perspektivë tjetër. Ai tha se të dy këto shkolla dallojnë edhe për nga përmbajtja, edhe për nga arkitektura e ndërtimit të tyre, ambiente të cilat do të jenë motivuese për punë, në mënyrë që të ketë edhe cilësi.
"Të dy këto shkolla janë në funksion të idesë së lidhjes së arsimit me ekonominë. Këto dhe pesë qendra tjera të ekselencës që do t'i ndërtojmë në rajone tjera të Kosovës, do të jenë nxitje e madhe e zhvillimit ekonomik të vendit", tha ministri Hoxhaj.
Ambasadori Sverre Johann Kvale, u shpreh se ndjehet shumë i kënaqur që vendi i tij po investon në ndërtimin e këtyre dy shkollave në një shtet të ri që ka një rini të shëndetshme dhe të etshme për dituri.
Shkollat në Skenderaj dhe Malishevë, siç u shpreh ai, ofrojnë mundësi të mëdha të arsimit dhe aftësimit profesional atyre që do të kenë rastin të ndjekin mësimet këtu, ashtu që të jenë të gatshëm për tregun e punës.
Investimet për ndërtimin e këtyre dy objekteve të Qendrave të Ekselencës në vlerë prej 10 milion eurosh po i bën Qeveria e Norvegjisë. Shkolla në Skenderaj do të aftësojë të rinjtë në fushën e ndërtimtarisë, ndërsa ajo në Malishevë do të jetë qendër për kualifikim në fushën e ekonomisë, kontabilitetit, administratës dhe tregtisë.
<<< Kthehu prapa | Shtyp këtë artikull | Dërgo me email | A A A
24.04.2015, - E Premte
MAShT dhe BB diskutuan rreth draftit “Projekti për Përmirësimin e Sistemit të Arsimit në Kosovë”
Ministri i Arsimit, Shkencës dhe Teknologjisë, z. Arsim Bajrami, mori pjesë në prezantimin e draftit të projektit të...
23.04.2015, - E Enjte
Ministri Bajrami u takua me kryetarin e Komunës së Prishtinës
Ministri i Arsimit, Shkencës dhe Teknologjisë, z. Arsim Bajrami është takuar sot me kryetarin e Komunës së...
23.04.2015, - E Enjte
Ministri Bajrami mori pjesë në formalizimin e partneritetit të UP-së me katër universitete amerikane
Ministri i Arsimit, Shkencës dhe Teknologjisë, z Arsim Bajrami, mori pjesë në ceremoninë e formalizimit të partneritetit...
22.04.2015, - E Mërkurë
U hap Panairi i Firmave Ushtrimore
Drejtues të Ministrisë së Arsimit, Shkencës dhe Teknologjisë kanë përuruar sot Panairin e tetë me radhë...
KOMENTET DHE SUGJERIMET TUAJA
Klikoni këtu për komentet/sugjerimet tuaja >>>
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn